ક્રાઇમ બ્રાન્ચ ડીસીપી દીપન ભદ્રનને બાતમી મળી હતી કે, બે શખ્સો નરોડા વિસ્તારમાં દેશી હથિયારો વેચી રહ્યાં છે. આ બાતમી અંગે એડી.ડીસીપી ડો.રાજદીપસિંહ ઝાલાના માર્ગદર્શન હેઠળ પી.આઈ વી.બી બારડ અને ટીમે તપાસ શરૂ કરી હતી. દરમિયાન પી.એસ.આઈ. એસ.વી ગળચર સહિતના પી.એસ.આઈ.ની ટીમોએ સુરજ સુબેદારસિંગ ભદોરીયા (ઉં.૨૬, રહે. ભીંડ, મધ્યપ્રદેશ) તથા અર્જુન રાજેન્દ્રસિંગ પરીહાર (ઠાકુર)(ઉં.૧૯, રહે. ભીંડ, મધ્યપ્રદેશ)ને પકડી પાડી તેમની પાસેથી ૬ પિસ્તોલ, ૨ રિવોલ્વર અને ૧૦૧ કારતૂસ મળી કુલ ૧.૨૭ લાખની મતા કબજે કરી હતી.